Mercedes-plunderaar agter traliesIn die video kan ŉ mens sien hoe Moloi met ŉ mandjie vol kruideniersware uit die Woolworths-winkel in Glenwood loop en in ŉ Mercedes-Benz-motor klim (Foto: Skermgreep) Die 26-jarige Mbuso Moloi het homself Woensdagaand by die Durban Sentraal-polisiestasie oorgegee in verband met sy betrokkenheid by die plundering van ŉ Woolworths-winkel in Durban. Moloi is op 12 Julie tydens die onluste in KwaZulu-Natal en Gauteng op kamera betrap waar hy met ŉ mandjie vol kruideniersware uit die Woolworths-winkel in Glenwood loop en in ŉ Mercedes-Benz-motor klim. Volgens Natasha Kara, woordvoerder van die Nasionale Vervolgingsgesag (NVG), is daar vasgestel dat sy motor daardie dag boonop ŉ vals nommerplaat opgehad het. Kara het bevestig Moloi het Dinsdag in die landdroshof in Durban verskyn. Het staan tereg op aanklag van openbare geweld, diefstal, betreding en die oortreding van die Nasionale Padverkeersregulasies 2000. Hy sal na verwagting Maandag in die hof verskyn wanneer hy om borgtog kan aansoek doen. This guy happily participated in the looting of Glenwood @WOOLWORTHS_SA and then hopped into a brand new Merc (NUR32896). Anyone recognise him? Will link car vid in next tweet. pic.twitter.com/BvUHD44ACt — Nicole Graham (@NicoleGraham031) July 12, 2021